Na temelju članka 391. stavak 1. Zakona o vlasništvu i drugim stvarnim pravima (Narodne novine br. 91/96, 68/98, 137/99, 32/00, 73/00, 129/00, 114/01, 79/06, 141/06, 146/08, 38/09, 143/12, 152/14, 81/15, 94/17), Općinski načelnik Općine Mrkopalj raspisuje

JAVNI NATJEČAJ ZA ZAMJENU NEKRETNINA

Predmet zamjene je zemljište u vlasništvu Općine Mrkopalj u k.o. Mrkopalj-nova:

k.č.br.1088/2, površine 76 m², upisana u zk.ul.br. 813, vrijednost zemljišta iznosi 2.442,86 EUR

koja se mijenja za zemljište u k.o. Mrkopalj -nova označeno kao k.č.br. 1089/2 površine 73 m², zkul. br. 59, vrijednost zemljišta 2.346,43 EUR.

Tržna vrijednost nekretnina koje se mijenjaju utvrđena je Procjembenim elaboratom stalnog sudskog vještaka graditeljske struke i procjene vrijednosti nekretnina Marinko Prostran dipl.ing.grad. Kling d.o.o. Rijeka.

Zamjena nekretnina će se vršiti po principu „vrijednost za vrijednost“ uz obvezu plaćanja razlike u vrijednosti nekretnina.

Pisana ponuda treba sadržavati:

- podaci o ponuditelju (ime i prezime, adresa, OIB, preslik osobne iskaznice)

- dokaz o vlasništvu nekretnine označene kao k.č.br. 1089/2 k.o. Mrkopalj-nova

Rok za podnošenje ponuda je 8 dana od dana objave obavijesti o natječaju u Novom listu.

Ponude se dostavljaju u zatvorenim omotnicama na adresu: Općina Mrkopalj, Stari kraj 3, Mrkopalj 51315 s naznakom „Natječaj zamjena zemljišta“- ne otvarati

Porez na promet nekretnina i sve druge troškove vezano za prijenos prava vlasništva snosi ponuditelj.

O ishodu natječaja ponuditelji će biti obaviješteni u roku 15 dana od dana donošenja odluke o odabiru najpovoljnijeg ponuditelja ili odluke o poništenju natječaja.

Općina zadržava pravo ne izabrati niti jednu ponudu, odnosno poništiti natječaj u cijelosti u svako doba bez obrazloženja.

Cjeloviti tekst natječaja biti će objavljen na Internet stranici Općine Mrkopalj i na oglasnoj ploči Općine Mrkopalj a obavijest o natječaju u Novom listu.

KLASA: 944-01/25-01/07

URBROJ: 2170-29-02-25-1

Mrkopalj, 17. lipnja 2025.

Općinski načelnik

Josip Brozović